


Maulana Jalil Ahsan Nadwi Rh. 
Rahe Amal Hindi se lipyantaran kiya he. 


‘Note:- Hadees ki Rivayat ka khulasa he.’ 


Bismillahirrahmanirrahim 


Muslim ki rivayat, Hazrat Tamim Dari 
Rd. 

Rasulullah# ne farmaya, deen khulus 
aur khairkhavahi ka naam he. Ye baat 
aap ne tin bar farmai ham ne puchha 
kis ke lye khulus aur khairkhavahi? 
Aap ne farmaya Allah ke liye, uske 
Rasul ke liye, uski kitab ke liye, 
musalmano ke ijtimayi nizam_ ke 
zimmedaro ke liye aur am musalmano 
ke liye. 

Nasihat ka lafz arbi juban me 
khayanat aur beimaani, khot aur 
milavat ki zid ke taur par istemal hota 
he jiska tarjuma mukhlisana vafadari 

aur mukhlisana khairkhavahi se kiya 
jata he. 

Allah ke liye mukhlisana vafadari ka to 
matlab bilkul saf he, aur ham use 
imaan billah ke mazmun me bayan kar 
aye he, isi tarah kitab aur Rasul ke 
sath khulus aur vafadari ka matlab bhi 
quran aur Rasul ke vishay me bayan ho 
chuka he. Imaniyat ke bab me dekh 
liya jaye aur am musalmano ke sath 
khairkhavahi aur khulus ki tafasil 
muashirat ke bab me musalmano ke 
hukuk ke bayan me di ja chuki he. 
Rahi musalmano ke ijtimayi nizam ke 
zimmedaro ke sath khairkhavahi aur 
mukhlisana vafadari, to uska matlab 
ye he ki unse muhabbat ka taalluk ho 
agar vo hukam de to vafadarana itaat 
(upasna) honi chahiye. Aur dawat aur 
tanzim ke kamo me khushdili ke sath 
unka hath batana chahiye. Aur vo kisi 
galat rukh par jaarahe ho, _ to 

muhabbat bhare lehje me unhe tokna 
chahiye. Agar koi galat kisam ki 
ravadari baratta he, galti ko dekhta he 
magar tokta nahi, to aisa shakhs apne 
zimmedar ka khairakhvah nahi he, 
bura chahne vala he, aisa karna jamati 
khayanat ke hammana he. 

Lekin ye us vakt ho sakta he jab 
zimmedar log mukhlisana_ tankid 
bardasht kare, na sirf bardasht kare 
balki logo ke andar ye tassur (asar) 
paida kar de ki unka sarbarah galti par 
tokne ko pasand karta he aur aise logo 
se muhabbat karta aur unki is 
khairkhavahi ke javab me unke liye 
bhalai ki dua karta he aur koi agar 
bedhange tarike se toke to use narmi 
se batae ki is andaz se baat na kaho jo 
tahazib ke khilaf ho. 

Hazrat Umar (rd) ko kisi ne kisi baat 
par toka to sabha me se ek shakhs ne 
amirul mominin ki shaan aur hesiyat 

ka khayal kar ke tokne vale ko dabana 
aur khamosh karna chaha, 

to Hazrat Umar (rd) ne farmaya 
(Kitabul Khiraj, Imam Abu Yusuf) isko 
kehne do, agar log ham se is tarah ki 
baten na kKahe to unke andar koi bhalai 
nahi ham is tarah ki khairkhavahi ko 
kubul na kare to hamare andar koi 
bhalai nahi. 

Issi tarah ke bahut se namune hamare 
aslaf ne chhode he jin me dono ke liye 
hidayat aur roshni he, umra ke liye bhi 
aur mamurin ke liye bhi, yaha ham sirf 
ek namuna pesh karenge, 

Jab Hazrat Umar (rd) par khilafat ki 
zimmedari aayi to Abu Ubaida (rd) aur 
Muaz Bin Jabal (rd) ne mil kar ek khat 
likha jis ke lafz lafz se bhalai tapakti 
he khat ye he, 

Anuvad- Ye khat Abu Ubaida Bin 
Jarrah aur Muaz Bin Jabal (rd) ki taraf 
se Hazrat Umar Bin Khattab (rd) ke 

nam, aap par salamati ho. 

Ham ne aap ko is hal me dekha he ki 
aap apne jati sudhar aur tarbiyat aur 
nigrani ke liye fikarmand rehte the, 
aur ab to aap par is puri ummat ki 
tarbiyat aur nigrani ki zimmedari aa 
padi he. Amirul Mominin aap ki majlis 
me unche darje ke log bhi baithenge 
aur nichle darje ke log bhi, dushman 
bhi aap ke pas aayege, dost bhi, aur 
insaf me har ek ka hissa he to aap ko 
sochna he ki aisi halat me aap kya 
karenge? Ham aap ko us deen se 
darate he jis din Allah ke samne log sar 
zukaye honge, dil dar ki vajah se kap 
raha hoga aur zabardast aur kahir 
Allah ki dalilo ke samne sab ki dalile 
bekar ho kar reh jayegi, us din tamam 
log uske samne ajiz aur bebas honge, 
log uski rahmat ki ummid karte honge 
aur uske azab se dar rahe honge. 

Aur ham se ye hadis bayan ki gayi ki is 

ummat ke log akhir zamane me jahiri 
taur par ek dusre ke dost honge aur 
batini taur par ek dusre ke dushman 
honge. Aur ham is baat se Allah ki 
panah maangte he ki hamare is khat ko 
aap vo hesiyat na de jo uski vakai aur 
hakiki hesiyat he ham ne ye khat 
khairkhavahi aur ikhlas ke jazba se 
aap ko likha he. Vassalamu alehi. 

“Ye khat amirul mominin Hazrat Umar 
(rd) ke pas pohuncha aur unho ne uska 
ye javab diya. (al muslimun, faravari 
1954) Anuvad:- Umar Bin Khattab ki 
taraf se Abu Ubaida aur Muaz (rd) ke 
nam salamati ho tum dono par. 

Tum dono ka khat mila jis me likha he 
ki ab se pehle to me apni zat ki islah 
(sudhar) aur tarbiyat aur hifazat aur 
nigrani ke liye socha karta tha, lekin 
ab to is puri ummat ki zimmedari mere 
Sar aa padi he mere samne uche darje 
ke log bhi baithenge aur nichle darje 

ke log bhi, dost bhi mere pas aayenge 
dushman bhi, aur har ek Ka hak he ki 
uske sath niyay kiya jaye to tum ne 
likha he ki ae Umar (rd)! Socho ki 
tumhe aisi halat me kya _ karna 
chahiye? me is ke javab me aur kya 
kahu ki Umar (rd) ke pas na upay he 
na kuvvat. 

Agar use kuvvat mil sakti he to sirf 
Allah ki taraf se mil sakti he fir tum ne 
muze us anjam se daraya he jis anjam 
se ham se pehle ke log daraye gaye the. 
Ye din raat ki gardish jo insano ki 
zindagiyo se judi huyi he ye barabar 
karib la rahi he us chiz ko jo dur he, 
aur purana bana rahi he har nayi chiz 
ko, aur la rahi he har peshingoi ko 
(khabar de rahi he har hone vale 
vakiye ki) yaha takki duniya ki umar 
khatam ho jayegi aur akhirat jahir 
hogi jis me har shakhs jannat ya 
jahannam me pahunch jaega. 

Aur tum ne apne khat me is baat se 
daraya he ki is ummat ke log akhiri 
Zzamane me zahir me ek dusare ke dost 
honge aur chhupe taur par ek dusare 
ke dushman honge. 

To yad rakho tum vo log nahi ho jin ke 
bare me ye khabar di gayi he, aur na 
ye zamana vo zamana he jab ye 
munafikat zahir hogi vo to vo vakt 
hoga jab log apne duniyavi fayde ke 
liye ek dusare se muhabbat karenge 
aur duniyavi fayde ko bachane ke liye 
ek dusare se darenge fir tum ne likha 
he ki Allah ki panah ki me tumhare 
khat se koi galat natija nikalu, beshak 
tum sach kehte ho, tum _ ne 
khairkhavahi hi ke jazbe se likha he, 
aaghe khat likhna bandh na karna me 
tum dono ki nasihat se beniyaz nahi ho 
sakta. Vassalam. 

